TEE

Έκθεση και Ημερίδα εγκαινίων «BOULEVARD DE LA SOCIÉTÉ DES NATIONS - Μια μεγάλη χειρονομία για τη Θεσσαλονίκη»
2022-05-05 | Μουσείο Μπενάκη (Πειραιώς), Πειραιώς 138, Αθήνα, Ελλάδα
Έκθεση και η ημερίδα εγκαινίων με τίτλο «BOULEVARD DE LA SOCIÉTÉ DES NATIONS – Μια μεγάλη χειρονομία για τη Θεσσαλονίκη» θα πραγματοποιηθούν από τις 5-5-2022 έως 22-5-2022 στο Μουσείο Μπενάκη – κτίριο οδού Πειραιώς.
Οι δύο εκδηλώσεις συμπληρώνουν τις δράσεις μιας ομάδας διδασκόντων του Τμήματος Αρχιτεκτόνων ΑΠΘ, που αποτελείται από τους: Νίκο Καλογήρου, Μαρία Δούση, Δημήτρη Θωμόπουλο, Δημήτρη Κονταξάκη, Σοφοκλή Κωτσόπουλο και Θεμιστοκλή Χατζηγιαννόπουλο, οι οποίοι επιλέχθηκαν από το Υπουργείο Περιβάλλοντος και Ενέργειας για να εκπροσωπήσουν την Ελλάδα στη Biennale Architettura 2021 της Βενετίας με εθνικό επίτροπο τον Γ.Γ. Xωρικού Σχεδιασμού και Αστικού Περιβάλλοντος, Ευθύμιο Μπακογιάννη.
Αναζητώντας μια εναλλακτική απάντηση στο ερώτημα της Μπιενάλε «Πώς θα ζήσουμε μαζί;», στο πλαίσιο ενός νέου χωρικού κοινωνικού συμβολαίου, παρουσιάστηκε η Μεγάλη Χειρονομία του Άξονα της Αριστοτέλους στη Θεσσαλονίκη, που σχεδιάστηκε από τον αρχιτέκτονα-πολεοδόμο Ερνέστ Εμπράρ. Εξελίχθηκε στη διάρκεια ενός αιώνα, ως πολυπολιτισμικό σταυροδρόμι, στο πλαίσιο ενός ριζικού αστικού εκσυγχρονισμού.
Η παρούσα δράση γίνεται με συνεργασία του ΕΙΑ και του Μουσείου Μπενάκη. Αποτελεί ανασύνθεση και σχολιασμό σε ένα είδος μετά-έκθεσης. Θα περιέχει ψηφίδες από το μωσαϊκό της Αριστοτέλους που αναρτήθηκαν στη Βενετία, συμμετοχές και προτάσεις προσκεκλημένων, προπλάσματα και τεκμηριώσεις που παρουσιάστηκαν στη Θεσσαλονίκη, καθώς και σχετικές σχολιασμένες απεικονίσεις.
Κεντρικό γεγονός είναι η ολοήμερη εκδήλωση των εγκαινίων με παρουσιάσεις, εισηγήσεις και δράσεις.
Περισσότερες Πληροφορίες : https://www.heliarch.gr/event/5662
